**ভিম** (ইংরেজি: Vim; ভি ইম্প্রুভডের সংকোচিত রূপ) হলো বিল জয়ের ইউনিক্স সিস্টেমের জন্যে ভি টেক্সট এডিটরের একটি ক্লোন। ব্রাম মোলেনার অ্যামিগার জন্যে স্টিভি এডিটরের পোর্টের সোর্সের উপর ভিত্তি করে লিখেন এবং  ১৯৯১ সালে সবার জন্যে উন্মুক্ত করেন। ভিম সিএলআইয়ে ও গুইয়ে স্বকীয়ভাবে কাজ করার জন্যে দুভাবেই ডিজাইন করা হয়েছে। ভিম হলো ফ্রি ও ওপেন সোর্স সফটওয়্যার। 

যদিও মূলিত অ্যামিগার জন্যে মুক্তি পেয়েছিলো, ভিম তখন থেকেই অন্য অনেক প্ল্যাটফর্মের জন্যেও ডেভেলপ করা হয়। ২০০৬ সালে, "লিনাক্স জার্নাল" পাঠকদের মধ্যে এটি সবচেয়ে জনপ্রিয় টেক্সট এডিটর; ২০১৫তে স্ট্যাক ওভারফ্লো ডেভেলপার সার্ভেতে তৃতীয় জনপ্রিয় টেক্সট এডিটর, এবং ২০১৮তে ৫ম সবচেয়ে জনপ্রিয় টেক্সট এডিটর হিসেবে নির্বাচিত হয়।

ইন্টারফেস
---------

জিটিকে+ ২-এর অধীনে গ্রাফিক্যাল ভিম (gVim)।
ভি-এর মত ভিমের ইন্টারফেস মেনু বা আইকন-ভিত্তিক নয়, বরং টেক্সট ব্যবহারকারী ইন্টারফেসভিত্তিক যেখানে কমান্ড দিয়ে কর্ম সম্পাদন করা হয়; এটার গুই মোড যদিও সাধারণভাবে ব্যবহৃত কমান্ডের জন্যে মেনু এবং টুলবার সংযুক্ত করে কিন্তু পূর্ণ কার্যকারিতা এখনও কমান্ড লাইনেই নিহিত। ভি(এবং বিস্তৃতরূপ ভিম) টাপিস্টের আঙুল হোম রোতেই রাখতে উদ্বুদ্ধ করে, যেটি টাচ টাইপিস্টের জন্যে একটি বাড়তি সুবিধা।

`vimtutor` কমান্ডের মাধ্যমে ভিমে নতুনদের জন্যে বিল্ট ইন টিউটোরিয়াল রয়েছে। এছাড়াও ভিম ব্যবহারকারী ম্যানুয়াল রয়েছে, যেখানে ভিমের বৈশিষ্ট্যসমূহ বর্ণিত হয়েছে। 

ভিমে বিল্ট ইন সাহায্যের সুবিধাও রয়েছে, যা `:help` কমান্ডের মাধ্যমে পাওয়া যায়।

কাস্টমাইজেশন
------------

ভিমের ক্ষমতার অংশবিশেষ হলো, এটি বিস্তৃতভাবে কাস্টমাইজ করা যায়। প্রাথমিক ইন্টারফেস নিয়ন্ত্রণের জন্যে অনেকগুলো অপশন রয়েছে এবং সাথে সাথে ব্যবহারকারী ব্যক্তিগতকৃত কি ম্যাপও সংজ্ঞায়িত করতে পারে, যাকে ম্যাক্রোস বলা হয়। এছাড়াও তারা কিস্ট্রোকের ক্রম স্বয়ংক্রিয় করতে পারে, এমনকি অভ্যন্তরীণ বা ব্যবহারকারী-সংজ্ঞায়িত ফাংশনও কল করতে পারে।

ভিমের কার্যকারিতা বিস্তৃত করতে বা নতুন কার্যকারিতা যোগ করতে, অনেকগুলো প্লাগ-ইন রয়েছে। এ জটিল স্ক্রিপ্টগুলো অধিকাংশ সময় লেখা হয় ভিমের অভ্যন্তরীন স্ক্রিপ্টিং ভাষা, ভিমস্ক্রিপ্ট বা ভিমএলে।  লুয়া(ভিম ৭.৩ থেকে), পার্ল, পাইথন, র‍্যাকেট, রুবি, টিসিএল ব্যবহার করে স্ক্রিপ্টিংও ভিম সমর্থন করে।

এমন অনেক প্রকল্প রয়েছে যেখানে ভিমকে সুনির্দিষ্ট কার্যে সক্ষম করতে বা এর আচরণে উল্লেখযোগ্য স্বাদ সংযোজন করতে জটিল স্ক্রিপ্ট ও কাস্টমাইজেশনের সমন্বয় করা হয়েছে। উদাহরণস্বরূপ, ক্রিম, যা ভিমকে ক্লিক এন্ড টাইপ এডিটরে পরিণত করে; অথবা ভিমআউটলাইনার, যা ইউনিক্স সদৃশ ব্যবহারকারীকে আরামদায়ক আউটলাইনার প্রদান করে।

উপস্থিতি
--------

যেখানে "ভি" শুধুমাত্র ইউনিক্স অপারেটিং সিস্টেমের জন্যে ছিলো, ভিম অনেকগুলো অপারেটিং সিস্টেমেই পোর্ট করা হয়েছ, যার মধ্যে অন্যতম অ্যামিগাওএস, আটারি, মিন্ট, বিওএস, ডস, গ্নু/লিনাক্স, ওএস/২, ওএস/৩৯০, রিস্ক ওএস, মরফওএস, মাইক্রোসফট উইন্ডোজ ৯৫ থেকে পরবর্তী সংস্করণ, বিএসডি, এবং ক্লাসিক ম্যাক ওএস। সাথে সাথে, অ্যাপল ম্যাকওএসের প্রত্যাকটি কপির সাথে ভিম ইন্সটলকৃত অবস্থায় থাকে।

অ্যান্ড্রয়েড এবং আইওএসের জন্যে স্বাধীন পোর্ট রয়েছে।

তথ্যসূত্র
---------

1. ↑  "অ-ইংরেজি ভাষাতে ভিম"। সংগ্রহের তারিখ নভেম্বর ২৯, ২০১৮।
2. ↑  জ্যাপলেটাল, লুকাস (১৮ এপ্রিল ২০০৫), "Interview: Bram Moolenaar", *লিনাক্স এক্সপ্রেস*: ২১–২২, সংগ্রহের তারিখ ২৯ নভেম্বর ২০১৮, ভিম অন্য ভি ক্লোনের ডেরিভেট বা একেবারে স্ক্র্যাচ থেকে শুরু? আমি স্টিভির সাথে শুরু করেছি। এটি অমিতা বন্দরে আটটি এসটি কম্পিউটারের জন্য একটি ভি ক্লোন ছিল। ওটার অনেক সমস্যা ছিল এবং ভি যা কিছু করতে পারে তা করতে পারল না, কিন্তু উৎস কোডটি পাওয়া যাওয়ার কারণে আমি নিজেকে ঠিক করতে পারলাম। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "ভিম ডকুমেন্টেশন: উগান্ডা"। *vimdoc.sourceforge.net*।
4. ↑  "লিনাক্স জার্নাল: ২০০৩ রিডার্স চয়েস এওয়ার্ড"। ২০০৩-১১-০১। সংগ্রহের তারিখ ২০০৬-০৫-২৪। ; "লিনাক্স জার্নাল: ২০০৪ রিডার্স চয়েস এওয়ার্ড"। ২০০৪-১১-০১। সংগ্রহের তারিখ ২০০৬-০৫-২৪। ; "লিনাক্স জার্নাল: ২০০৫ রিডার্স চয়েস এওয়ার্ড"। ২০০৫-০৯-২৮। সংগ্রহের তারিখ ২০০৬-০৫-২৪।
5. ↑  "স্ট্যাক ওভারফ্লো ডেভেলপার সার্ভে ২০১৫ § ০৪। টেক্সট এডিটর"। স্ট্যাক ওভারফ্লো। সংগ্রহের তারিখ ২৯ নভেম্বর ২০১৮।
6. ↑  "স্ট্যাক ওভারফ্লো ডেভেলপার সার্ভে ২০১৮ § ০৪। টেক্সট এডিটর"। স্ট্যাক ওভারফ্লো। সংগ্রহের তারিখ ২৯ নভেম্বর ২০১৮।
7. ↑  ল্যাম্ব, লিন্ডা; রবিন্স, আরনল্ড (১৯৯৮)। *লার্নিং দ্য ভি এডিটর*। ওরেইলি মিডিয়া ইনকর্পোরেটেড। পৃষ্ঠা ৩০৫। আইএসবিএন 9781565924260।
8. ↑  ভিম ম্যানুয়াল, Sourceforge.net-এ
9. ↑  ওউয়াললাইন, স্টিভ (এপ্রিল ২০০১)। *ভি ইমপ্রুভড (ভিম)* (পিডিএফ)। নিউ রাইডার্স প্রকাশনী। আইএসবিএন 0-7357-1001-5।
10. ↑  "ভিম ডকুমেন্টেশন: usr\_41"। *vimdoc.sourceforge.net*।
11. ↑  "`:help sys-file-list`"  
"ভিম অনলাইন: ডাউনলোড"। সংগ্রহের তারিখ ২০০৭-০১-০৭।
12. ↑  "ম্যাক ওএস এক্স নির্দেশিকা Page For vim(1)"। *developer.apple.com*। অ্যাপল ইনকর্পোরেটেড। সংগ্রহের তারিখ ২০১০-০১-১২।
13. ↑  "VimTouch, the development has stalled on this app"। সংগ্রহের তারিখ ২০১৫-০৮-০৯।
14. ↑  "ড্রয়েডভিম, সক্রিয় উন্নয়নের অধীনে"। সংগ্রহের তারিখ ২০১৭-০৩-০৫।
15. ↑  "ভিম - অ্যাপলিদিয়াম, প্যারিসে মোবাইল এজেন্সি"। ২০১২-০১-২০ তারিখে মূল থেকে আর্কাইভ করা। সংগ্রহের তারিখ ২০১৫-০৮-১১।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন


উইকিবইয়ে *ভি এডিটর শিখন* বিষয়ের উপরে একটি পাতা রয়েছে: ***Vim***

উইকিমিডিয়া কমন্সে **ভিম (লেখা সম্পাদক)** সংক্রান্ত মিডিয়া রয়েছে।